**REGULAMENTUL FESTIVALULUI**

**DE ARTĂ**

**PENTRU ELEVI, STUDENŢI ŞI PROFESORI**

**„THEATRUM MUNDI”**

**- 29 – 30 mai 2015 –**

**Secţiunile festivalului sunt:**

**a. Spectacol teatral**

**b. Poezie şi Monolog**

**c. Scriere de text dramatic**

**d. Film**

**e. Artă plastică**

**f. Fotografie**

**g. Muzică**

**Date generale**

1. **O dată cu trimiterea formularului de înscriere, în cazul în care o trupă de teatru / muzicală / lucrare plastică sau cinematografică colectivă presupune elevi performatori din mai multe şcoli, pe lângă numele acestora, se vor trece şi şcolile de provenienţă.**
2. **Toţi participanţii vor primi diplome de participare.**
3. **Premiile sunt clasificate pe locuri (I, II, III), în acelaşi timp fiind şi denumite de către juriu (de exemplu, *premiul I pentru…*).**
4. **Trofeul festivalului se acordă celei mai bune prestaţii artistice din concurs.**
5. **Premiile nu constau în bani.**
6. **Membrii juriului sunt personalităţi din lumea artistică (actori, regizori, artişti plastici), din mediul educaţional (inspectori de specialitate, profesori preuniversitari şi universitari) şi din mass – media.**
7. **Tematica la această ediţie este LUMINA DINAFARĂ ŞI LUMINA DINĂUNTRU.**
8. **Asemeni tuturor competiţiilor artistice, nu se admit contestaţii la hotărârile juriului , acestea rămânând definitive şi irevocabile.**

 **A Spectacol teatral**

1. **Festivalul este deschis oricărui gen de spectacol: COMEDIE, DRAMĂ/TRAGEDIE, TEATRU MUZICAL, HAPPENING, IMPROVIZAŢIE ETC.**
2. **Trupele înscrise au şanse egale de participare, indiferent de vârsta elevilor-actori. Se face o diferenţiere între liceele vocaţionale (secţia de arta actorului de la licee de artă şi şcoli populare de artă) de cele nevocaţionale.**
3. **Dacă în cadrul performării artistice de tip spectacol teatral, rolurile principale şi secundare sunt interpretate de majoritatea plus 1 reprezentând elevi de la şcolile vocaţionale, chiar dacă trupa respectivă reprezintă o instituţie nevocaţională, juriul poate acorda premiul la secţiunea VOCAŢIONAL.**
4. **O dată cu formularul de înscriere se va trimite obligatoriu şi linkul de youtube corespunzător spectacolului de teatru înregistrat pentru a fi urcat pe site-ul festivalului (platforma de e-learning Moodle) şi a fi supus preselecţiei de către juriu la adresa** **theatrum.mundiarad@yahoo.ro** **. În acest sens, în cadrul acestei secţiuni se poate opta pentru participarea indirectă.**
5. **Durata piesei de teatru nu trebuie să depăşească 25 - 30 de minute. Piesele care nu se încadrează, *nu vor fi luate în considerare la jurizare*. De asemenea, piesele de teatru care afişează un comportament sau un limbaj neadecvat, vulgar, licenţios, care nu ţin seama de contextul educativ al festivalului *nu vor fi luate în considerare la jurizare*.**
6. **Fiecare trupă îşi va asigura din resurse proprii costume, decor şi suportul audio-vizual.**
7. **Juriul va aprecia participarea individuală şi a fiecărei trupe de teatru, acordând note de la 1 la 10 pentru fiecare criteriu de evaluare, acestea fiind: INTERPRETAREA TEXTULUI, MIŞCAREA SCENICĂ, ORIGINALITATEA. Totalul punctelor la fiecare este de 30 puncte.**

**B Poezie şi Monolog**

1. **Concurenţii vor pregăti *trei* poezii diferite ca stil şi tipologie (liric, filosofic, popular, fabulă, de forţă, etc) şi *două* monologuri diferite (tragic, respectiv comic) sau *un monolog şi o povestire.***
2. **O dată cu formularul de înscriere se va trimite obligatoriu şi linkul de youtube corespunzător spectacolului de teatru înregistrat pentru a fi urcat pe site-ul festivalului (platforma de e-learning Moodle) şi a fi supus preselecţiei de către juriu la adresa** **theatrum.mundiarad@yahoo.ro** **. În acest sens, în cadrul acestei secţiuni se poate opta pentru participarea indirectă.**
3. **Juriul va aprecia participarea individuală acordând note de la 1 la 10 pentru fiecare criteriu de evaluare, acestea fiind: INŢELEGEREA TEXTULUI, ASUMAREA SITUAŢIEI, CAPACITATEA DE A CONVINGE ŞI EMOŢIONA. Totalul punctelor la fiecare este de 40 puncte.**
4. **Elevii înscrişi au şanse egale de participare, indiferent de vârsta elevilor-actori. Se face o diferenţiere între liceele vocaţionale (secţia de arta actorului de la licee de artă şi şcoli populare de artă) de cele nevocaţionale.**

**C Scriere de text dramatic**

1. **Se acceptă orice specie a genului dramatic (comedie, tragedie, dramă, teatru absurd). Textele se trimit o dată cu formularul de înscriere la adresa** **theatrum.mundiarad@yahoo.ro** **pentru a fi urcate pe site-ul festivalului (platforma de e-learning Moodle) şi a fi jurizate.**
2. **Textele care conţin (abundă) un limbaj neadecvat, vulgar, licenţios, care nu ţin seama de contextul educativ al festivalului *nu vor fi luate în considerare la jurizare*.**
3. **Textele vor fi redactatate cu Times New Roman, 12, spaţiu de 1,5 şi cu diacritice. Textele care nu respectă această cerinţă vor fi descalificate.**
4. **Juriul va aprecia fiecare lucrare, acordând note de la 1 la 10 pentru fiecare criteriu de evaluare, acestea fiind: VIZIUNEA, EXPRESIVITATEA, COERENŢA, ORIGINALITATEA. Totalul punctelor la fiecare este de 40 puncte.**

**D Film**

1. **Festivalul este deschis oricărui gen de film: FILM ARTISTIC, DE ANIMAŢIE, DOCUMENTAR, SPOT PUBLICITAR.**
2. **Durata filmului nu trebuie să depăşească 10 minute. Filmele care nu se încadrează, *nu vor fi luate în considerare la jurizare*. De asemenea, filmele care afişează un comportament sau un limbaj neadecvat, vulgar, licenţios, care nu ţin seama de contextul educativ al festivalului *nu vor fi luate în considerare la jurizare*.**
3. **O dată cu formularul de înscriere se va trimite obligatoriu şi linkul de youtube corespunzător filmului realizat pentru a fi urcat pe site-ul festivalului (platforma de e-learning Moodle)şi a fi supus preselecţiei de către juriu la adresa** **theatrum.mundiarad@yahoo.ro** **.**
4. **Juriul va aprecia fiecare lucrare, acordând note de la 1 la 10 pentru fiecare criteriu de evaluare, acestea fiind: VIZIUNEA, CROMATICA, ORIGINALITATEA. Totalul punctelor la fiecare este de 30 puncte.**

**E Artă plastică**

1. **Juriul va aprecia fiecare lucrare, acordând note de la 1 la 10 pentru fiecare criteriu de evaluare, acestea fiind: VIZIUNEA, CROMATICA, ORIGINALITATEA. Totalul punctelor este de 30 puncte. Lucrările se trimit scanate sau fotografiate, în format jpg, o dată cu formularul de înscriere, la adresa** **theatrum.mundiarad@yahoo.ro** **pentru a fi urcat pe site-ul festivalului (platforma de e-learning Moodle) . De asemenea, se trimit în format A4 (în plic) şi la adresa *Colegiul Naţional “Moise Nicoară” Arad, P-ţa Margareta Bibici, nr.1, Arad, jud. Arad* (la secretariat).**

**F Fotografie**

**1.Juriul va aprecia fiecare lucrare, acordând note de la 1 la 10 pentru fiecare criteriu de evaluare, acestea fiind: VIZIUNEA, CROMATICA, ORIGINALITATEA. Totalul punctelor este de 30 puncte.**

**2.Lucrările se trimit în format digital, o dată cu formularul de înscriere, la adresa** **theatrum.mundiarad@yahoo.ro** **pentru a fi urcate pe site-ul festivalului (platforma de e-learning Moodle). De asemenea, se trimit în format A4, pe hârtie fotografică, nu listate (în plic) şi la adresa *Colegiul Naţional “Moise Nicoară” Arad, P-ţa Margareta Bibici, nr.1, Arad, jud. Arad* (la secretariat).**

**G Muzică**

1. **Elevii înscrişi au şanse egale de participare, indiferent de vârsta elevilor-actori. Se face o diferenţiere între liceele vocaţionale (secţia de arta actorului de la licee de artă şi şcoli populare de artă) de cele nevocaţionale.**
2. **Juriul va aprecia fiecare lucrare, acordând note de la 1 la 10 pentru fiecare criteriu de evaluare, acestea fiind: INTERPRETAREA VOCALĂ, ATITUDINEA SCENICĂ, ORIGINALITATEA. Totalul punctelor la fiecare este de 30 puncte.**
3. **O dată cu formularul de înscriere se va trimite obligatoriu şi linkul de youtube corespunzător piesei interpretate pentru a fi urcat pe site-ul festivalului (platforma de e-learning Moodle) şi a fi supus preselecţiei de către juriu la adresa theatrum.mundiarad@yahoo.ro .**